
Ministru kabineta noteikumi Nr. 634
Rīgā 2023. gada 7. novembrī (prot. Nr. 56 9. §)
Grozījumi Ministru kabineta 2019. gada 25. jūnija noteikumos Nr. 276 "Valsts izglītības informācijas sistēmas noteikumi"
Izdoti saskaņā ar Augstskolu likuma 46.¹ panta trešo daļu, 46.² panta ceturto daļu un 87. panta otro daļu, Izglītības likuma 11.² panta sesto daļu, 14. panta 27. un 30. punktu, Starptautisko skolu likuma 12. panta otro daļu un Profesionālās izglītības likuma 7. panta 15.4 punktu
· Izdarīt Ministru kabineta 2019. gada 25. jūnija noteikumos Nr. 276 "Valsts izglītības informācijas sistēmas noteikumi" (Latvijas Vēstnesis, 2019, 129. nr.; 2020, 103B. nr.; 2021, 83., 159. nr.; 2022, 137. nr.; 2023, 63. nr.) šādus grozījumus:
· 1. Izteikt 8.12. apakšpunktu šādā redakcijā:
· "8.12. datums, kad anulēta vai atcelta izglītības programmas licencēšana, anulēšanas vai atcelšanas lēmuma numurs un anulēšanas vai atcelšanas iemesls;".
· 2. Izteikt 8.14. apakšpunktu šādā redakcijā:
· "8.14. datums, kad anulēta vai atcelta izglītības programmas akreditācija, anulēšanas vai atcelšanas iemesls;".
· 3. Izteikt 10.1.2. apakšpunktu šādā redakcijā:
· "10.1.2. studiju virziena akreditācijas lēmuma numurs;".
· 4. Papildināt ar 10.2.11. apakšpunktu šādā redakcijā:
· "10.2.11. apakšprogrammas;".
· 5. Papildināt ar 10.2.12. apakšpunktu šādā redakcijā:
· "10.2.12. prasības iepriekš iegūtajai izglītībai."
· 6. Izteikt 12.1.10.1 apakšpunktu šādā redakcijā:
· "12.1.10.1 datums, kad studējošais uzsācis studijas konkrētajā augstākās izglītības programmā un apakšprogrammā (ja attiecināms) (norāda, ja atšķiras no šo noteikumu 12.1.10. apakšpunktā minētās informācijas);".
· 7. Izteikt 12.1.10.2 apakšpunktu šādā redakcijā:
· "12.1.10.2 datums, kad studējošais beidzis studijas konkrētajā augstākās izglītības programmā un apakšprogrammā (ja attiecināms) (norāda, ja atšķiras no šo noteikumu 12.6. apakšpunktā minētās informācijas);".
· 8. Izteikt 12.2.9.1 apakšpunktu šādā redakcijā:
· "12.2.9.1 visu semestrī vai studiju gadā (kursā) paredzēto (atbilstoši studējošā studiju plānam) studiju kursu vidējā svērtā atzīme pilna laika klātienes studentiem, kuri studē īsā cikla profesionālās augstākās izglītības programmā, pirmā cikla augstākās izglītības programmā vai otrā cikla augstākās izglītības programmā, kas īstenojama pēc vidējās izglītības ieguves. Šis punkts netiek attiecināts uz Iekšlietu ministrijas sistēmas iestādes un Ieslodzījuma vietu pārvaldes amatpersonām ar speciālo dienesta pakāpi un valsts drošības iestādes amatpersonām, kurām izglītības ieguvi finansē no valsts budžeta līdzekļiem;".
· 9. Izteikt 27. punktu šādā redakcijā:
· "27. Informāciju sistēmā ievada vai aktualizē nekavējoties, bet ne vēlāk kā 10 darbdienu laikā pēc informācijas iegūšanas vai tās rašanās dienas, ja normatīvajos aktos nav noteikts citādi. Visi ieraksti sistēmā veicami valsts valodā."
· 10. Papildināt ar 66.4.1 apakšpunktu šādā redakcijā:
· "66.4.1 Latvijas Izglītības un zinātnes darbinieku arodbiedrībai;".
· 11. Izteikt 66.2 punktu šādā redakcijā:
· "66.2 Sistēmā esošo informāciju var izsniegt zinātniskajām institūcijām, žurnālistiem un trešajām pusēm, kas veic pētījumus atbilstoši līgumam, kas noslēgts ar Izglītības un zinātnes ministriju vai tās padotības iestādi, ja saņemts rakstveida iesniegums, kurā norādīts, kādam mērķim informācija tiks izmantota. Informāciju nodod, anonimizējot personu identificējošos datus, izņemot gadījumu, ja šajā punktā minētajos līgumos noteikts citādi."

